ru en kk ky ru ru ky ky ru ru ru bg ru ru ru en hbs_cyr ru ky hu ky ru bg ky ky ky ky ky ky ky ky ky ky ky tt ky ky ky ky ky ky ky ky ky ky ky mn ky ky ky ky ky ky ky ky ky ky ky ky ky ky ky ru ky ru ky ru el ru ky ru ky ru ky ru ky ru ky ru tt ru ky ky ky ru ru bg ky ru ru ru ky ru ru ru ky ky ky ru ky ky ky ru ky ky ru
"Айат пресс", 30.07.09 - 13-бет: •
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
"Мага жеке турмуш менен алышуу азырынча эрте"
Кыргыз сахнасында Каныкей деген жаңы ысым пайда болгону күйөрман ал кызды өзгөчөлөнгөн үнү менен таанып баштады. Терең маанини камтыган ырларды жарыкка чыгарып келе жаткан таланттуу кызыбыздын чыгармачылыгы, жеке турмушу да биздин окурмандарга кызык болгондуктан тегерек стол үстүндө продсерлери Мамасадык, Бермет жана Каныкей менен кенен баарлашып, кызыктырган суроолорго жооп ала алдык. Эң кызыгы ырчынын чыгармачылыкка профессионалдуу түрдө киришип жаткандыгынын сыры продюсерлик топ менен иштешүүсүндө. Бул топто эки продюсер, стилист, кеңешчи, музыкант, аранжировщик, сынчы деги койчу ар тармактын адистери биргелешип иштешип келерине күбө болдук.
- Чыгармачылыкка аралашып калууңа эмне себеп болду, же ата-энеден өткөн талантпы?
- Атам да, апам да чыгармачылыктан алыс адамдар. Чыгармачылыкка келүүмө кичинемден ырдап келгеним себеп болду. Кийинчерээк борборго келгенде 2006-жылы продюсер менен таанышып, чыгармачылыкка профессионалдуу түрдө киришип баштагам. Албетте, бир нерсени профессионалдуу түрдө кийлигишип баштасаң эч ким каршылыгын көрсөтпөсө керек. Андыктан атам жана апам чыгармачылыгымды кош колдоп турушат.
- Сенин ар бир ырыңды угуп жаткандарга башкалардан айырмаланган өзгөчө үнүң башкача сезимдерди ойготот. Бул үн өзүңдүкүбү же жасап алган үнүңбү?
- Жок, бары таң калгандай үнүм өзүмдүкү эле. Күйөрмандар тарабынан "үнүң Алтайлык кыргыздардыкына окшошуп турат" дегендерин көп угуп келем.
- Ырларды ким жазып берет?
- Ырдын сөзүн да, обонун да өзүм жазам. "Кайгы" деген ырымды жаратууда бир топ кырдуу ойлорду камтууга аракеттенгем. Анын мазмуну жеке адамдын кайгысы же турмушу жөнүндө гана жазылган эмес. Ырды уккан ар бир угарман маанисин түшүнүп, өз турмушуна байланыштырып көрсө болот. Ошондуктан бир гана тематиканы камтыбагандыгы менен айырмаланып турат. Азыр репертуарымда он бир ыр бар. Ар бир ырымдын тематикасына жараша стили бар.
Мамасадык: - Негизи Каныкей өзү кыялкеч кыздардан. Ар дайым жогорку баалуулуктарга умтулгандыктан ар бир ырынын жаралышы мазмундуу. Түнкү саат бир болобу, эки болобу телефон чалып "менде мындай идея болуп жатат, ошону талкуулайлы дегем" дей берет. Анан биз да жаңы ырдын жаралышын колдоп күн-түн дебей талдай баштайбыз.
- Ырларга аранжировканы да өзүң жасайсыңбы?
Мамасадык: - Биздин топто Жолдош Апасов деген таланттуу аранжировщигибиз бар. Эки жылдан бери биздин идеяларга макул болуп иштешип келе жатат. Негизинен аранжировка ырдын сырткы кийими, эгер кийимиң жок болсо жүрө албагандай ырдын да көркү аранжировкада жатат. Берилип иштеген соң бир эле ырдын үстүнөн эки-үч ай иштеп чыгат. Башкалардан сурап көрсөңүз бир ырга бир күн ичинде эле аранжировка жасап берип коюшат. Ал эми бизде андай эмес.
- Чыгармачылыкта продюсер катары Каныкейге бардык нерсе өз ордуна коюлганбы же чектөөлөр да барбы?
Мамасадык: - Башкалардай биз бардык нерсеге максималдуу түрдө уруксат бере бербейбиз. Болгону бир концепциянын алкагында гана багыт менен уруксат берип иштешебиз. Калганын өзү чечет.
- Кантип таанышып калгансыңар жана ортодо түзүлгөн келишим барбы?
Мамасадык: - 2006-жылы кастинг жарыялап жатканыбызда Каныкей "Поющий город" долбоорунан жарым финалга чыккан кези болчу. Ал кезде биз анчалык маани берип Каныкейди байкабаппыз. Бирок бизге ошол кастинг аркылуу келип калганда анын дараметин байкап, таланттуу кыз деп тандап алганбыз. Каныкейди биринчи көргөндө көз карашынан ырчы деп ойлобойсуң. Жүрүш-турушу, сабактарды жакшы өздөштүргөндүгү менен айырмаланып, университетте алдыңкы студенттерден экени көз айнек тагынганынан эле билинип калган. Жүрүм-туруму "ботаниктердин" стили болчу. Билимге берилген кыздардан болгондуктан бекеринен "ботаник" деген имидж пайда боло калган жок. Качан гана оозун болушунча ачып ырдай баштаганда терең таланты бар экенин бааладык. Үч жылдан бери иштешип келип, эми гана эфирлерге, радиолорго чыга баштадык. Албетте Каныкейдин музыкалык таланты жок болгондуктан, үч жыл ичинде М.Күрөңкеев атындагы музыкалык окуу жайын аяктоого да жетишти. Андан тышкары биздин продюсердик топто Чыңгыз Абдыкасымов деген консультатыбыз музыкалык багыт берип турат. Ал эми келишим жөнүндө айтчу болсом, негизинен батыш ыкмалары менен иштешебиз. Биздин ортодо ишеним абдан жогору болгондуктан оозеки түрдө иштешпейбиз.
- Биргелешип иштешкениңерге билинбей үч жыл болуп калыптыр. Албетте, бул убакыттар ичинде жаман жакшы нерселер болбой койбосо керек. Мындай учурда кырдаалдан өзүңөрдү кантип алып чыгасыңар?
Мамасадык: - Принципиалдуу маселелер боюнча андай учурлар болгон эмес, бирок Каныкейди карындашым катары кеңеш боюнча тарбиялап коюшум мүмкүн. Эгер туура эмес иш жасалып калса конфликтке жеткирбей кеңеш менен чечишүүгө көнүп калганбыз.
Бермет: - Кошумчалай кетсем Каныкейдин жакшы сапаты биз тараптан тапшырма берилип, сын айтылса туура кабыл алат. Кээде берилип кетип айтылган нерсени андан да жакшы аткарып берүүгө аракеттенет. Инсан катары өсүүгө иштеп жатканына кубанабыз. Каныкейдин ар бир ыры биз үчүн баалуу. Ошондуктан ар бир ыры өзгөчө иштелип чыгат. Эгерде бир ыр жаралып жаткан болсо, элге уккулуктуу болуусу үчүн тынбай иштеп, узак убакытка чейин күтүүгө даярбыз. Эч качан ырларыбыз шашылыш түрдө чыкпайт. Белгиленген аз убакытта эч качан ыр чыгарбайбыз. Бир ырдын үстүнөн эки ай, үч ай иштешибиз мүмкүн. Каныкейдин ички дүйнөсүнөн ырлар чыга берет. Ырлардын өзгөчөлүгү динамикага байланыштуу.
- Каныкей, ырлардын сөзүн да, обонун да өзүң жаратат экенсиң. Башка ырчылардын келип кайрылуусу менен заказ кылган учурлары болобу?
- Андай учурлар болот.
Мамасадык: - Биз Каныкей менен иштешип жаткан соң ортодо атайын милдеттенмелер бар. Ал милдеттемелерде биздин уруксатыбызсыз Каныкей той топурда ырдабашы керек. Башкалар менен иштешип, карым-катышта боло албайт. Ошол себептен Каныкейге келип кайрылгандар айланып келип бизге такалат. Каныкей таланттуу, эгер ыр жазам десе токтобой жаза берет.
- Тойго чакыруулар болобу?
Бермет: - Албетте, Каныкей да ээн-эркин жашоого эрки бар, бирок чыгармачылыкка келгенде гана биздин көзөмөлсүз кадамдарды таштоого акысы жок. Анткени түзүлгөн келишимде ушундай чечим каралган.
Мамасадык: - Жалаң гана той эмес, массалык түрдөгү ашар концерттерге Каныкейди зордоп алып чыгууну, концерттерге барып акча табууну туура көрбөйбүз. Кудай буйруса, өз ырлары, таланты менен элге жага алат деп ишенебиз. Канча убакыт болсо ошончо убакыт иштей беребиз, сахна эч качан умтула бербейбиз. Акырындап иштей берсек башкача стилдеги концерт беребиз деген тилегибиз бар.
- "Кайгы" деген ырды аткарууда катаал мүнөздүү адамдын образын жараткандыктан жашоодо кандай адамсың деген суроо узаткым келип турат.
- Ырдын тематикасына жараша образга кирүүгө туура келген. Кайгы тууралуу сөз козголуп жаткандыктан толук жүзүмдү көрсөтпөй, кайгылуу образды чагылдырууга аракеттенгем. Ал эми жашоодо шайыр, ачык мүнөздөгү кыздарданмын.
Мамасадык: - Каныкейдин мүнөзү ачык, ичинде кири жок, тунук, кээде эркелеп кеткен бала кыял. Философиялык жактан акылман кыз. Билинбегени менен бул кыздын ичинде дагы да ачыла элек кен, талант жатат.
- Ырчылар арасынан өзгөчөлөнгөн стилиң менен айырмаланып турганыңа караганда атайын стилистиң бар окшойт?
Мамасадык: - Каныкейдин стилин өзгөчөлөнтүүнү биз ойлоп табабыз. Андыктан стиль жаатына келгенде Замира Молдошева менен иштешебиз. Негизи эле Каныкейдин ар бир кыймылы биздин колдо.
- Каныкей, демек сага жакпаган чач жасалгасын сунуштап калышса ага кантип макул болосуң?
- Биринчеден алар мага жөн жок нерселерди сунуштай беришпейт. Мага такыр жакпагыдай стилди сунуш кылышы да мүмкүн эмес.
Мамасадык: - Биздин Каныкей ийилчээк кыз. Ой жүгүртүүсү башка экени ырдаган ырларынан эле билинип турат. Ошондуктан жаңы стилди биз сунуш кылганда терең ойлонуу менен туура кабыл алат. Эч качан "балдарга жагамбы, эл кандай кабыл алат" деп ойлобойт. Көп кырдуу таланттуу кызыбыз ар бир нерсени артист катары кабыл алат.
Бермет: - Биз айткан идеяларды колдоо менен кабыл алгандыктан Каныкей менен иштешүү бизге да жеңил. Каныкейдин башкы максаты чыгарылган ырын элге образ менен жеткирүү.
- Каныкей, эми кепти жеке турмуш жаатына бурсак?
- Жеке турмушта азырынча эч ким жок. Чыгармачылыкты дагы да өркүндөтсөм, дагы да музыкалык билимимди жогорулатсам деген тилегим бар.
- Учурда сахнага жаңыдан аралаша баштагандар өз аты менен эмес, псевдоним менен элге таанылууну адат кылып алышты. Ал эми сенде да мындай ойлор болду беле?
Мамасадык: - Биз да алгач көптөгөн варианттарды ойлонуп, "Фрида" деген ат менен чыгууну туура көргөнбүз. Фрида-көркөм сүрөт искусствосунда из калтырган таланттуу айымдын тарых-таржымалы өтө трагедиялуу болгону менен тарткан сүрөттөрү мазмундуу, жан дүйнөсү абдан таза болгон. Биздин Каныкейдин да мүнөзү ошол айымдыкына окшош болгондуктан "Фрида" деген ысымды ылайыктаганбыз. Эгер чет мамлекетке чыксак дүйнө эли кыргыз дебей башка улуттан деп таанып алышы мүмкүн деп чочулап, өз аты менен чыгуусун туура таптык.
- Качан концерт койсом деген оюң бар?
- Ырлар жыйнагын топтогонум менен жакын арада концерт коюуну пландамак турсун, ойлоно элекмин. Альбюм чыгаруунун аракетиндемин, музыкалык билимимди тереңдетип, профессионалдуу түрдө өзгөчөлөнгөн батыш стилиндеги жеке концерт берсем деп ойлойм.
кыргыз тилиндеги гезит "Айат пресс"
email • архив • редакция
"Тираж, таасир, акча талаштык, биз талашпаган дагы эмне калды?"
Шай, шай шай жоолукчан шайлоо же ишенген кожоң сууга акса
Акылдуудан башчың болсо адашпайсын
Бой таштап тегирмендин барасына
Эне жана балдарды коргоо борборунун директору:
"Аборт азезил сыяктуу, жаныңды алат"
"Сайынбасаң сөөктөрүң ооруп, чучугуңа чейин зыркырайт"
"Мага жеке турмуш менен алышуу азырынча эрте"
Кундуз ЖОЛДУБАЕВА, "Ала тоо" маалымат программалар дирекциясынын атайын
"Турмушка чыкканга үч жолу жакшы шанс болгон"
"Күздүн керемети, жаздын деми шык"